OpenLLM-France/wikimedia huggingface dataset:
# Monument a Antoni Maura

El monument a Antoni Maura és un exemplar d'art públic a Palma. Dissenyat per Mariano Benlliure, consta d'una estàtua d'Antoni Maura que remata un conjunt escultòric.

## Història i descripció

El monument va ser finançat mitjançant subscripció popular, adjudicant-se el disseny a Marià Benlliure. L'estàtua de bronze d'Antoni Maura, que figura dempeus en actitud oratòria, remata el pedestal de pedra. Col·locada als peus de Maura, una al·legoria de la Veritat esculpida en marbre blanc completa el conjunt.
La Veritat figura assenyalant un cartell que resa «antonio maura igualó con la vida el pensamiento», adaptat d'un vers de l'obra d'Andrés Fernández de Andrada Epístola moral a Fabio.
El monument va ser descobert en la seva ubicació en la Plaça del Mercat el 13 de desembre de 1929, en ocasió del 4t aniversari de la mort de Maura. L'estàtua va ser derrocada i danyada l'11 de novembre de 2014 per la caiguda d'un ficus pròxim. Després de dur-se a terme un procés de restauració, l'estàtua va tornar a la Plaça del Mercat un any més tard.

## Referències

* ↑ «Anexo: Índice de monumentos de Mariano Benlliure». A: Mariano Benlliure. El dominio de la materia. Madrid & Valencia: Dirección General de Patrimonio Histórico de la Comunidad de Madrid; Consorcio de Museos de la Comunitat Valenciana, 2013, p. 336–337. ISBN 978-84-451-3458-0.
* ↑ «Inauguración del monumento a Maura». El Liberal [Madrid], LI, 18430, 14-12-1929, pàg. 3. ISSN: 2174-6648.
* ↑ «Inauguración del monumento a Maura». La Vanguardia, 14-12-1929, pàg. 28.
* ↑ Manresa. «Un árbol derriba a Maura de su pedestal en Palma de Mallorca». El País, 12-11-2014.
* ↑ Robles Muñoz 1995; Robles Muñoz 2018
* 1 2 3 Vallespir «Antonio Maura vuelve al pedestal». Diario de Mallorca, 13-11-2015.

## Bibliografia

* Robles Muñoz, Cristóbal. Maura, un político liberal. Madrid: Consell Superior d'Investigacions Científiques, 1995. ISBN 84-00-07485-8.
* Robles Muñoz, Cristóbal. La Santa Sede y la II república. De la conciliación al conflicto (1931). Madrid: Asociación Cultural y Científica Iberoamericana, 2018. ISBN 978-84-17267-28-5.
# Kensington (Nova York)

Kensington és una població dels Estats Units a l'estat de Nova York. Segons el cens del 2000 tenia 1.209 habitants.

## Demografia

Segons el cens del 2000, Kensington tenia 1.209 habitants, 424 habitatges, i 339 famílies. La densitat de població era de 1.867,2 habitants/km².
Dels 424 habitatges en un 38% hi vivien nens de menys de 18 anys, en un 74,5% hi vivien parelles casades, en un 4,2% dones solteres, i en un 20% no eren unitats familiars. En el 18,9% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,27.
Per edats la població es repartia de la següent manera: un 27,2% tenia menys de 18 anys, un 4,9% entre 18 i 24, un 18,4% entre 25 i 44, un 28,4% de 45 a 60 i un 21,1% 65 anys o més.
L'edat mediana era de 45 anys. Per cada 100 dones de 18 o més anys hi havia 84,9 homes.
La renda mediana per habitatge era de 115.916 $ i la renda mediana per família de 133.235 $. Els homes tenien una renda mediana de 100.000 $ mentre que les dones 62.500 $. La renda per capita de la població era de 59.183 $. Entorn del 0,9% de les famílies i l'1,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kensington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Kensington». American Fact Finder. Oficina del Cens dels Estats Units, 12-01-2010.
# Nathalie Cely

Nathalie Cely Suárez (Portoviejo, Equador, 28 de desembre de 1965) és una política que va exercir com a ambaixadora de l'Equador als Estats Units.
El 1990 va obtenir una llicenciatura en economia per la Universitat Catòlica de Guayaquil. Des de maig de 2009 fins a novembre de 2011, Cely va servir com a Ministra de Coordinació de la Producció, Ocupació i Competitivitat. Abans s'havia exercit com a Ministra de Coordinació de Desenvolupament Social de l'Equador des de març de 2007 fins a abril de 2009.
Cely anteriorment va ser presidenta d'Edúcate, una fundació d'educació i executiva de Stratega, un grup de treball amb empreses sostenibles.
Amb una subvenció del Banc Interamericà de Desenvolupament, va assistir a la Universitat Harvard, a l'Escola de Govern John F. Kennedy, graduant-se el 2001 amb un mestratge en Administració Púiblica i un Diploma en Polítiques Públiques. També va fer el doctorat en la Facultat Llatinoamericana de Ciències Socials.

## Honors

* Condecoració de Gran Creu de Xile - atorgat per l'ambaixada de l'Equador a Xile, 18 de novembre de 2009.
* Dona de l'any 2001 - atorgat per la Casa de la Cultura de Portoviejo, 10 de març de 2011.

## Referències

* 1 2 3 Bewig, Matt «Ambassador from Ecuador: Who Is Nathalie Cely?». Allgov.com, 19-02-2012 [Consulta: 5 setembre 2012].
* ↑ «Nathalie Cely» (en anglès). Huffingtonpost, 2013. [Consulta: 12 agost].
* ↑ «=229 Her Excellency Nathalie Cely Suárez». The Washington Diplomat. [Consulta: 6 setembre 2012].

## Enllaços externs

* Ubicació en Linkedin (en anglès).
# Nokere Koerse femenina

La Nokere Koerse és una cursa ciclista belga que es disputa anualment pels voltants de Nokere, al municipi de Kruishoutem, Flandes Oriental. La cursa es disputa durant el mes de març, fou creada l'any 2019 i està englobada dins el Calendari Femení UCI (categoria 1.1). La cursa es corre el mateix dia que la seva versió masculina.

## Palmarès

| Any | Vencedor | Segon | Tercer |
| 2019 | Lorena Wiebes | Lisa Klein | Lotte Kopecky |
| 2020 | suspesa | suspesa | suspesa |
| 2021 | Amy Pieters | Grace Brown | Lisa Klein |
| 2022 | Lorena Wiebes | Lotte Kopecky | Marta Bastianelli |
| 2023 | Lotte Kopecky | Lorena Wiebes | Marta Bastianelli |
| 2024 | Lotte Kopecky | Lorena Wiebes | Lily Williams |

## Referències

* ↑ «Eerste editie Danilith Nokere Koerse voor vrouwen (UCI 1.1)». nokerekoerse.be. [Consulta: 19 març 2022].

## Enllaços externs

* «Danilith Nokere Koerse WE 2022 One day race results». [Consulta: 20 març 2022].
# Nikolai Ogariov

Nikolai Platónovitx Ogariov (en rus: Никола́й Плато́нович Огарёв) (Sant Petersburg, 6 de desembre de 1813 - Greenwich, Londres, 12 de juny de 1877) fou un important poeta i periodista rus.

## Biografia

Procedia d'una família de l'antiga noblesa. Des de la infància, i al llarg de tota la vida, va ser íntim amic, i més tard col·laborador, del pensador i polític Aleksandr Herzen. És llegendari el jurament que tots dos varen fer, a llur adolescència, de continuar la lluita per la llibertat començada pels desembristes. Ja universitaris, van ser el centre d'un dels cercles d'estudiants i intel·lectuals moscovites que van tenir un paper tan important en el desenvolupament de la vida ideològica russa dels anys 30. De jove, Ogariov, com Herzen, era seguidor dels socialistes utòpics francesos; més tard evolucionà cap al populisme revolucionari. Després de persecucions diverses, des de 1856 s'exilia definitivament a Europa, on organitza amb Herzen el moviment revolucionari de resistència al tsarisme, tant en el terreny polític com en el cultural. Des del punt de vista literari, Ogariov, continuador dels desembristes també en aquest terreny, és un poeta romàntic que cultiva la lírica filosòfica de tons pessimistes, però no desesperats, a més de la lírica amorosa i, sobretot a l'exili, la poesia política, pamflets i epigrames. Fins a l'any 1905 el nom d'Ogariov no va poder ser citat en lletra impresa a Rússia.

## Obra

* Què vull? Oh, què? (1844-1847)
* Terra meva, oh entranyable (1858)

## Bibliografia

* Poesia russa. Antologia. Les millors obres de la literatura universal. A cura d'Elena Vidal i Miquel Desclot. Edicions 62: Barcelona.
# Pteragogus flagellifer

Pteragogus flagellifer és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba des del Mar Roig fins a Sud-àfrica, Papua Nova Guinea, sud del Japó i Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1986. Labridae. p. 683-706. In M.M. Smith and P.C. Heemstra (editors) Smiths' sea fishes. Springer-Verlag, Berlín.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Maracujà

El maracujà, fruita de la passió o granadilla (Passiflora edulis) és una espècie de passiflora conreada pel seu fruit.
És originària de l'Amèrica del Sud i es conrea comercialment en molts països, com l'Índia, Nova Zelanda, diversos països del Carib, Brasil, Colòmbia, Equador, Indonèsia, el Perú, Austràlia, Palestina-Israel, Àfrica del Sud i els Estats Units (a les zones de clima mediterrani o tendent a tropical, com Califòrnia, Florida i Hawaii).

## Característiques

N'hi ha dos tipus o potser dues espècies: una varietat groc brillant de gran mida, cultivada com a portaempelt per la varietat porpra.
El maracujà té un fruit de rodó a oval, groc o porpra quan madura. A l'interior té un suc de tou a ferm amb moltes llavors.

## Usos

* A Austràlia, es troba comercialitzat fresc i enllaunat. S'afegeix a amanides de fruites en postres i per posar a sobre de pastissos.
* Al Perú, es fa servir en postres i es beu el suc sol o en combinacions.
* A la República Dominicana, se'n fan suc i melmelades o es menja el fruit cru amb sucre.
* A Sud-àfrica, es fa servir per a donar gust als iogurts o per a fer begudes no alcohòliques com Schweppes Sparkling Granadilla.

## Referències

* ↑ «Maracujà». Cercaterm. TERMCAT, Centre de Terminologia.

## Enllaços externs

* Fruits of Warm Climates: Passionfruit
* California Rare Fruit Growers: Passion Fruit Fruit Facts Arxivat 2020-07-05 a Wayback Machine.
* Passiflora Society International
* Phytochemicals in Passion Fruit
# Molí de Vallcebre

El Molí de Vallcebre és una obra del municipi de Vallcebre (Berguedà) inclosa en l'Inventari del Patrimoni Arquitectònic de Catalunya.

## Descripció

Es tracta d'una construcció de reduïdes dimensions, que segueix l'esquema d'una masia d'estructura clàssica amb coberta a dues vessants i el carener perpendicular a la façana de migdia. Té poques finestres i són quadrangulars.
Els murs de maçoneria irregular estan arrebossats des de finals del segle xx, quan la casa es va habilitar com a segona residència. El molí fou transformat anul·lant la bassa, el rec i part del cacau.

## Història

Situat al peu del torrent de Coma Arnau, prop dels cingles o grau de Vallcebre, és un molí fariner construït el segle xviii i que es va mantenir actiu fins a mitjans del segle xx.

## Referències

* 1 2 3 «Molí de Vallcebre». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Kenshōkai

Kenshōkai oficialment Fuji Taiseki-ji Kenshōkai (en japonés: 冨士大石寺顕正会) és un grup japonés de budisme Nichiren. Kenshōkai Fou fundat com un grup dins de Nichiren Shōshū en 1942 en el temple Myōen-ji, a Shinagawa, a Tòquio i fou anomenat originalment Myōshinkō. Després de començar un conflicte amb els seus col·legues del Hokkekō, ells se traslladaren al temple Myoen-ji en Sumida, Tòquio. Defensen el temple Taiseki-ji, seu de Nichiren Shoshu, como seu del vertader Dai Gohonzon de Nichiren, tot i no controlar Taiseki-ji. La seu actual es troba al barri de Junō, Ōmiya, a la ciutat de Saitama.
# Nathalie Cantet

Nathalie Cantet (Margon, 9 de gener de 1970) fou una ciclista francesa, guanyadora d'una medalla de bronze al Campionat del món en contrarellotge per equips de 1989.

## Palmarès

* 1989
** 1a al Tour del Territori de Belfort i vencedora d'una etapa
* 1991
** 2a al Campionat de França en ruta

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Nokesville

Nokesville és una concentració de població designada pel cens dels Estats Units a l'estat de Virgínia. Segons el cens del 2000 tenia 1.236 habitants.

## Demografia

Segons el cens del 2000, Nokesville tenia 1.236 habitants, 439 habitatges, i 363 famílies. La densitat de població era de 50,4 habitants per km².
Dels 439 habitatges en un 33% hi vivien nens de menys de 18 anys, en un 67,9% hi vivien parelles casades, en un 10% dones solteres, i en un 17,1% no eren unitats familiars. En el 14,4% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,1% tenia menys de 18 anys, un 7,1% entre 18 i 24, un 26% entre 25 i 44, un 29,8% de 45 a 60 i un 11,1% 65 anys o més.
L'edat mediana era de 41 anys. Per cada 100 dones de 18 o més anys hi havia 98,3 homes.
La renda mediana per habitatge era de 63.793 $ i la renda mediana per família de 68.611 $. Els homes tenien una renda mediana de 41.875 $ mentre que les dones 27.188 $. La renda per capita de la població era de 24.765 $. Cap de les famílies i el 0,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nokesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Nokesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Niagara (pel·lícula)

Niagara és una pel·lícula estatunidenca dirigida per Henry Hathaway i estrenada l'any 1953.

## Repartiment

* Marilyn Monroe: Rose Loomis
* Joseph Cotten: George Loomis
* Jean Peters: Polly Cutler
* Max Showalter: Ray Cutler (com a Casey Adams)
* Denis O'Dea: Inspector Starkey
* Richard Allan: Patrick
* Don Wilson: Mr. Kettering
* Lurene Tuttle: Mrs. Kettering
* Russell Collins: Mr. Qua
* Will Wright: Barquer

## Referències

* ↑ The New York Times. Niagara (en anglès). The New York Times.
# Pteragogus aurigarius

Pteragogus aurigarius és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

Es troba des del Japó fins a Taiwan.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Parenti, P. i J.E. Randall, 2000. An annotated checklist of the species of the labroid fish families Labridae and Scaridae. Ichthyol. Bull. J.L.B. Smith Inst. Ichthyol. (68):1-97.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Marae

Un marae és un lloc comú o sagrat que serveix als propòsits religiosos i socials en la societats de la cultura polinèsia.

## Referències

* ↑ Mead, Hirini Moko. Tikanga Māori: Living by Māori Values (en anglès). Huia Publishers, 2003, p. 108. ISBN 1877283886.

## Enllaços externs

* Nova Zelanda en la Història: els marae - lloc de trobada (anglès)
# Monmouth (Illinois)

Monmouth és una població dels Estats Units a l'estat d'Illinois. Segons el cens del 2000 tenia 9.841 habitants.

## Demografia

Segons el cens del 2000, Monmouth tenia 9.841 habitants, 3.688 habitatges, i 2.323 famílies. La densitat de població era de 942,8 habitants/km².
Dels 3.688 habitatges en un 29,6% hi vivien nens de menys de 18 anys, en un 47,7% hi vivien parelles casades, en un 11,5% dones solteres, i en un 37% no eren unitats familiars. En el 32,1% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,99.
Per edats la població es repartia de la següent manera: un 23% tenia menys de 18 anys, un 17,1% entre 18 i 24, un 24,1% entre 25 i 44, un 20,3% de 45 a 60 i un 15,5% 65 anys o més.
L'edat mediana era de 34 anys. Per cada 100 dones de 18 o més anys hi havia 85,3 homes.
La renda mediana per habitatge era de 33.641 $ i la renda mediana per família de 41.004 $. Els homes tenien una renda mediana de 30.006 $ mentre que les dones 20.144 $. La renda per capita de la població era de 15.839 $. Aproximadament el 8% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monmouth». American Fact Finder. Oficina del Cens dels Estats Units, 12-01-2010.
* ↑ «Geographic Comparison Table- Monmouth». American Fact Finder. Oficina del Cens dels Estats Units, 12-01-2010.
# Kalanchoe dinklagei

Kalanchoe dinklagei és una espècie de planta suculenta del gènere Kalanchoe, que pertany a la família Crassulaceae.

## Descripció

És un arbre petit de 8 a 10 m d'alçada, ramificat des de la base.
Les tiges són gruixudes, les joves cobertes de densos pèls grisencs o marró vermellós, més tard amb escorça grisenca.
Les fulles són peciolades, carnoses, gruixudes, dures, verd-blanquinoses a blanquinoses-platejades, recobertes amb pèls estrellats; pecíol eixamplat, acanalat per sobre, de 1 a 2 cm de llarg; làmina ovada, ovat-espatulada, de 3 a 6 mm de llarg i de 2,5 a 4 cm d'ample, punta obtusa, arrodonida a subtrunçada, base atenuada, marges sencers; de vegades les fulles joves són ovades, oblongo-deltoides, el·líptiques a oblongues, els marges sinuats fins a barroerament dentats.
Les inflorescències en densos tirs de moltes flors de fins a 30 cm; peduncle fins a 20 cm de llarg, pelut; pedicels carnosos, d'uns 3 mm, pilosos.
Les flors són erectes a esteses, de color groc-verdós a blanquinós; calze tubular, verd pàl·lid, densament pilós; tub de 3 a 4 mm; sèpals deltoides, de 5 a 8 mm de llarg i d'uns 3 mm d'ample, corol·la de color verd-groc, blanc-groguenc, rosat, densament piloses (amb pèls estrellats i de vegades glandulars); tub cilíndric, de 10 a 15 mm; pètals lanceolats, més o menys estesos, de 2,5 a 3,5 mm de llarg i de 1 a 2 mm d'ample; estams inserits per sobre de la meitat del tub de la corol·la, lleugerament sobresortints.
Juntament amb la semblant K. arborescens, és una de les espècies més grans de Kalanchoe. Mostra un important polimorfisme a les fulles: les primeres fulles formades (de plantes joves, de brots basals de plantes més velles o d'esqueixos) són llargues i incises, mentre que les fulles de formes posteriors (de branques més velles, etc.) són espatulades i tenen el marge sencer.

## Distribució

Planta endèmica del sud-est de Madagascar. Creix com a arbust xerofític sobre sòls sorrencs.

## Taxonomia

Kalanchoe dinklagei va ser descrita per Werner Rauh i publicada a Kakteen und Andere Sukkulenten 37(7): 149. 1985.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
dinklagei: epítet atorgat en honor del botànic alemany Max Juluis Dinklage.

### Sinonímia

* Kalanchoe millotii var. brevisepala Humbert (1933) / Kalanchoe brevisepala (Humbert) Allorge-Boiteau (1995)

## Referències

* ↑ «Kalanchoe dinklagei». International Crassulaceae Network.
* ↑ «Kalanchoe dinklagei Rauh». Tropicos.org. Missouri Botanical Garden.
* ↑ T. Clifford, Harold; D. Bostock, Peter. «Etymological Dictionary of Grasses».
# Nioboholtita

La nioboholtita és un mineral de la classe dels silicats, que pertany al grup de la holtita. Rep el seu nom de la holtita i la seva relació amb el niobi.

## Característiques

La nioboholtita és un element químic de fórmula química (Nb$_{0.6}$◻$_{0.4}$)Al₆BSi₃O₁₈. Cristal·litza en el sistema ortoròmbic.

## Formació i jaciments

Va ser descoberta a la mina Mt. Szklana, a la localitat de Ząbkowice, al voivodat de Baixa Silèsia (Polònia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nioboholtite» (en anglès). Mindat. [Consulta: 13 desembre 2019].
# Nokia 6600

Nokia 6600 és un telèfon mòbil comercialitzat a partir del 2003. En aquell moment fou el producte més avançat creat per Nokia. És un smartphone que executa el sistema operatiu Symbian OS en la plataforma S60. Una variant d'aquest model va ser comercialitzat als Estats Units com Nokia 6620.

## Referències

* ↑ Nokia unveils the 6600 Per Jørgen Sundgot, infoSync World, dilluns 16 de juny del 2003.
# Niako

Niako és una petita població de Guinea, situada a la vora del riu Sankarani (riba dreta) i a uns 80 km a l'est de Kankan. Avui dia està formada per unes 25 edificacions i entre 100 i 200 cabanes pel que la població estaria per sota del miler de persones. El nom apareix habitualment com a Niako a les referències o clarament marcada amb aquest nom a la carta d'Àfrica de Régnauld de Lannoy de Bissyi tanmateix als mapes actuals però en alguns casos s'esmenta com a Niakho i com a Niakha
Fou una de les residències de Samori Turé, i quan estava allí era considerada la seva capital. En aquesta població, també esmentada com a Niakha, fou signat el tractat entre França i el Wassulu (Ouassoulou) que establia el Níger com a frontera el 21 de febrer de 1889.

## Referències

* ↑ Arxivat 2010-08-19 a Wayback Machine., , …
* ↑ (francès) Jules de Clercq, Recueil des traités de la France, G. Pédone-Lauriel, Paris, 1893 a
* ↑ (francès) Edgard Rouard de Card, Les Traités de protectorat conclus par la France en Afrique 1870-1895, A. Pédone, Paris, 1897 a
* ↑ Niako estava aleshores en mans de Samory i ho va restar després de la signatura.
# Pteragogus cryptus

Pteragogus cryptus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 9,5 cm de longitud total.

## Distribució geogràfica

Es troba al Mar Roig i des d'Indonèsia fins a Samoa, les Filipines, Micronèsia i la Gran Barrera de Corall.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.